Vastuhakk Väljasuremisele

Vastuhakk Väljasuremisele, inglise keeles Extinction Rebellion (lühendatult XR) on rahvusvaheline keskkonnakaitseliikumine, mille eesmärgiks on rahumeelse kodanikuallumatuse kaudu mõjutada valitsusi kliimakriisiga tegelema.

Liikumine algatati 2018. aasta mais Suurbritannias ja levis mõne kuuga üle maailma. Algatajatena nimetatakse rühmituse Rising Up! aktiviste, eelkõige Roger Hallamit, Gail Bradbrooki ja Simon Bramwelli.Extinction Rebellion campaigners arrested in London. Green World. 19.11.2018

Vastuhakk Väljasuremisele näeb oma eeskujudena rohujuuretasandi liikumisi nagu Okupeerige Wall Street, sufražetid, Mahatma Gandhi satyagraha (passiivne vastupanu) ja kodanikuõiguste liikumine Ameerika Ühendriikides 20. sajandi keskpaiku. Eesmärgiks on tõmmata tähelepanu kliimakriisi akuutsusele ja käimasolevale kuuendale väljasuremislainele. Hulk XR aktiviste on eesmärgi nimel valmis laskma end vahistada. 

Liikumise logoks on ringi sees olev liivakell – väljasuremise sümbol, mis näitlikustab et paljudel liikidel pole enam kuigi palju aega järel.  

Eesmärgid
pisi|Meeleavaldus Londonis (oktoober 2018)
Vastuhakk Väljasuremisele on detsentraliseeritud liikumine. Igaüks, kes tegutseb liikumise kolme eesmärgi suunas ja järgib liikumise kümmet põhimõtet, võib öelda, et tegutseb liikumise nimel.How Extinction Rebellion evolved its tactics for its London protests. Wired. 07.10.2019.

Eesmärkidena soovitakse saavutada,
1) et valitsused räägiksid kliimakriisi ulatuse kohta tõtt,
2) et süsinikdioksiidi heitmed vähendataks 2025. aastaks nullini,
3) et vajalike muutuste elluviimisel hoiaks silma peal deliberatiivse demokraatia mudelit järgivad kodanike kogud (Citizens' Assemblies).Citizens' Assembly. Extinctionrebellion.uk

Tahetakse, et valitsused muudaks ära mitmed hetkel päevakajalised keskkonnapoliitikad. Näiteks Suurbritannias soovitakse näha frakkimise keelustamist, Londoni Heathrow' lennujaama kolmanda maandumisraja ehitamisest loobumist ja suuremaid investeeringuid taastuvenergiasse.

Häiringud
Liikumise strateegiaks on tähelepanu võitmine läbi häiringute korraldamise, seejuures peetakse kinni rahumeelse meeleavaldamise põhimõttest. Häiringuteks võib olla näiteks massiline lamamine, liikluse takistamine, ühistranspordi seiskamine, enda millegi külge liimimine või lukustamine. 

Suurbritannias
pisi|Meeleavaldus Londonis (aprill 2019)
2018. aasta novembris blokeeris umbes 6000 XR meeleavaldajat mitmeks tunniks Londonis viis Thamesi ületavat silda peatades üle sildade kulgeva liiklusvoo. Politsei vahistas 82 häiringus osalenud aktivisti.Dozens arrested after climate protest blocks five London bridges. The Guardian. 17.11.2020.

2019. aasta märtsis valati Downing Streeti juures tänavale sadu liitreid punast vedelikku, mis pidi sümboliseerima laste verd ja kliimakriisi tõsisust. Aktsioonist võttis osa umbes 400 demonstranti.Climate change rebellion protesters pour fake blood on road outside Downing Street. Independent. 09.03.2019

2019. aasta 15. aprillil algas Londonis ulatuslik aktsioonide laine, mille käigus meeleavaldajad hõivasid viis sõlmpunkti Londoni kesklinnas: Piccadilly Circuse ja Oxford Circuse ristmikud, Marble Archi triumfikaare, Waterloo silla ja Parliament Square'i väljaku. 16. aprilli õhtuks olid häiringud mõjutanud hinnanguliselt 500 000 inimese igapäevaelu ja vahistatud oli 290 aktivisti. 17. aprillil ronisid kaks aktivisti metroorongi katusele, hoidsid seal loosungit tekstiga "Climate emergency" ("Kliima hädaolukord") ja liimisid end katusele istuma, kolmas aktivist liimis end superliimiga rongi akna külge. Et keskkonnaaktivistid oma tegevust koordineerida ei saaks, otsustas transpordipolitsei ajutiselt piirata wifi levi Londoni metroojaamades.Climate change protesters bring DLR to halt by targeting train at Canary Wharf. Metro. 17.04.2019 25. aprilli hommikul blokeerisid protestijad Londoni börsi sissepääsu liimides end kokku inimketiks.Extinction Rebellion: London Stock Exchange blocked by climate activists. BBC. 25.04.2019 Samal õhtul peeti Hyde Parkis 11 päeva väldanud häiringute laine lõputseremooniat. Kokku vahistas politsei selle aja jooksul 1130 aktivisti.Extinction Rebellion activists gather in Hyde Park to mark end of disruptive protests with 'closing ceremony'. Evening Standard. 25.04.2019

pisi|'Punane brigaad' Suurbritannias St Ivesis (august 2019)
2019. aasta septembris võeti kolmel päeval sihikule Londoni moenädal. Moenädala lõppedes korraldati 200 demonstrandi osalusel matuserongkäik, millega taheti märku anda, et Londoni moenädal senisel kujul tuleks lõpetada.Extinction Rebellion stage funeral at London fashion week finale. The Guardian. 17.09.2019

2019. aasta 3. oktoobril pihustati tuletõrjeautolt voolikuga 1800 liitrit punast vedelikku Tema Majesteedi Riigikassa suunas. Aktsiooni lõpuks vahistati 8 aktivisti, teiste seas 83-aastane Phil Kingston, kes ütles, et Riigikassa teeb "kohutavaid asju".Extinction Rebellion protesters spray fake blood on to Treasury. The Guardian. 03.10.2019

2019. aasta 7.–19. oktoobril toimus kahenädalane häiringute laine "International Rebellion" (rahvusvaheline vastuhakk), milles Londonis osales 30 000 aktivisti.Tube protest was a mistake, admit leading Extinction Rebellion members. The Observer. 20.10.2019 Muuhulgas blokeerisid aktivistid liiklust,280 arrests at Extinction Rebellion rally as PM pours scorn on protesters. Sky News. 08.10.2019Extinction Rebellion bring traffic to standstill around Bank of England as group targets City of London. The Telegraph. 14.10.2019 tõid Suurbritannia parlamendi ette 800 potipuud,Extinction Rebellion: Police order activists to move or face arrest. BBC. 08.10.2019 häirisid London City lennujaama tegevust,Extinction Rebellion protests: Arrests soar to 1,000 as blind paralympian clambers on top of British Airways plane. The Independent. 10.10.2019 takistasid ligipääsu BBC peasissekäigule'No one in, no one out': Extinction Rebellion block BBC headquarters. Sky News. 12.10.2019 ja Billingsgate'i kalaturule,Extinction Rebellion arrests near 1,300 after Billingsgate protest. The Guardian. 12.10.2019 korraldasid mööda Oxford Streeti väidetavalt 20 000 osalejaga matuserongkäiguExtinction Rebellion protests: Activists hold faux funeral procession as arrests top total from April mass action. Evening Standard. 12.10.2019 ning protestisid Youtube'i ja Google'i Londoni kontorite juures.Extinction Rebellion defies protest ban and targets Google. The Guardian. 16.10.2019 17. oktoobril üritati tipptunni ajal häirida metrooliiklust Canning Towni peatuses, kuid vihased reisijad tirisid ühe aktivisti rongi katuselt maha ja läksid talle kallale.Extinction Rebellion rush-hour protest sparks clash on London Underground. The Guardian. 17.10.2019 XR-i tuumikliikmed tõdesid hiljem, et Londoni transpordivõrgustiku tipptunniaegne sihikule võtmine oli viga ning lubasid seda tulevikustrateegiates arvestada. 

2020. aasta 1. septembril algas 10 päeva väldanud aktsioon "Autumn Rebellion" (sügisene vastuhakk), mille jooksul toimus häiringuid Cardiffis, Manchesteris ja Londonis. Muuhulgas blokeeriti 5. septembril juurdepääs mitmesse Rupert Murdochi News Corpi trükikotta, takistades ajalehtede The Sun, The Times, The Daily Telegraph, Daily Mail ja London Evening Standard lugejateni jõudmist.Extinction Rebellion protesters block newspaper printing presses. BBC. 05.09.2020

Mujal maailmas
pisi|Meeleavaldajad Münchenis (september 2019)
pisi|Meeleavaldajad Stockholmis (2019)
2019. aasta 7. oktoobril korraldas Vastuhakk Väljasuremisele ülemaailmse kodanikuallumatuse päeva, mille raames külvasid häiringud kaost mitmes maailma suurlinnas. Näiteks New Yorgi XR aktivistid valasid Wall Streetil asuva ründava härja skulptuuri üle võltsverega ning korraldasid härja ümber lamava protesti, teeseldes kliimakriisi tõttu surnud ohvreid.Extinction Rebellion Stages 'Die-In' at Iconic Wall Street Bull Statue. EcoWatch. 08.10.2019 Lamav protest korraldati ka New Yorgi börsi ees.Extinction Rebellion protesters pour fake blood over New York's capitalist bull. The Guardian. 07.10.2019 Amsterdamis vahistati üle saja aktivisti, kes püstitasid Rijksmuseumi juurde tee peale telklinnaku.Extinction Rebellion: Arrests at Sydney and Amsterdam protests. BBC. 07.10.2019 Pariisis hõivas tuhat aktivisti ostukeskuse. 

2019. aasta 10. oktoobril tõid XR aktivistid New Yorgi Times Square'i ristmikule rohelise paadi ja võtsid paadi ümber istet, takistades liiklust.Climate change protesters with a boat blocked traffic today in New York's Times Square. CNN. 10.10.2019

2019. aasta 6. detsembril takistasid XR aktivistid Washingtonis tipptunni ajal liiklust, nõudes, et Maailmapank lõpetaks fossiilkütuste rahastamise.Climate protesters block DC streets, demand World Bank lead fossil fuel divestiture. The Hill. 06.12.2019

2020. aasta 24. jaanuaril aheldas 25 XR aktivisti end Taanis Kastrupi lennujaamas käsipuude külge protesteerimaks lennujaama laiendamise plaanide vastu.Billedserie: "Klimarebeller" demonstrerer mod udvidelsen af lufthavnen i Kastrup. Altinget. 27.01.2020 (taani keeles) 

2020. aasta 28. augustil blokeerisid aktivistid aktsiooni "Massaktion Stockholm" raames liiklust kahel Stockholmi südalinnas asuval sillal. Aktsioon kestis kaks ööpäeva. Avaldati meelt nafta ja biokütuste ettevõtte Preem Lysekilis asuva Skandinaavia suurima rafineerimistehase laiendamise plaanide vastu.Klimataktivister blockerar broar i Stockholm. Aftonbladet. 28.08.2020 (rootsi keeles) Septembri lõpus võttis ettevõte laienemistaotluse tagasi.Preem: Vi drar tillbaka ansökan om att bygga ut i Lysekil. Ny Teknik. 28.09.2020 (rootsi keeles)

Eestis
2019. aasta 4. aprillil korraldati Toompeal protestiaktsioon, kus kümned aktivistid lamasid liikumatult Riigikogu peaukse ees. Häiring leidis aset uue Riigikogu avaistungi päeval, nii et parlamendiliikmed pidid hoonesse sisenemiseks "üle laipade" minema.Toompeal surid kliimaaktivistid. Bioneer. 04.04.2019

2019. aasta 20. aprillil moodustasid viis aktivisti oma kehadega Viru keskuse põrandale liivakella kuju ning kuues aktivist pidas kõne kliimakriisi mõjudest.Kliimaaktivistid juhtisid Viru keskuses tähelepanu keskkonnakriisile. Pealinn. 21.04.2019

2020. aasta 18. juunil toimus rongkäik Toompealt RMK Metsamajani. Protestimarsiga nõuti lageraiete lõpetamistKeskkonnaliikumine astub vastu väljasuremisele ning marsib lageraiete vastu. Metsamajandusuudised. 17.06.2020

Eesti meedias
Madis Vasser: "Loodus sureb viimasena". ERR. 16.04.2019
Kadri Taperson. "Greta naeratus: Uue aja kliimaaktivistid reedestest streikidest tõekuubikuteni". Sirp. 13.12.2019

Viited

Välislingid
Liikumise Vastuhakk Väljasuremisele veebileht

Kategooria:Aktivism
Kategooria:Keskkond